**ความเชื่อมั่นของนักลงทุนที่มีต่อนโยบายรัฐบาลและบรรยากาศภายในประเทศ**

ต่อจากนี้ไป ขอเชิญรับฟังไทยคู่ฟ้าครับ

ในปี 2558 รัฐบาลได้อนุมัติโครงการลงทุนจากต่างประเทศ จำนวน 1,151 โครงการ มูลค่าเงินลงทุน 493,690 ล้านบาท ประกอบด้วยโครงการลงทุนที่มีฐานการผลิตในไทยแล้วและจะขยายการผลิตต่อไป รวมทั้งโครงการลงทุนรายใหม่ที่เข้ามาอย่างต่อเนื่อง โดยมีโครงการขนาดใหญ่ มูลค่าเงินลงทุนตั้งแต่ 1,000 ล้านบาทขึ้นไป จำนวน 74 โครงการ กระจายอยู่ในหลายกลุ่มอุตสาหกรรม เช่น กลุ่มเศรษฐกิจดิจิทัล พลังงานทดแทน วิทยาศาสตร์ เทคโนโลยี และนวัตกรรม เป็นต้น โดยคาดว่าโครงการที่ได้รับอนุมัติดังกล่าวจะสามารถลงทุนจริงได้ภายใน 1-2 ปีนี้ และหากดำเนินการได้ทั้งหมดจะช่วยกระตุ้นเศรษฐกิจของประเทศ สร้างรายได้จากการส่งออกปีละกว่า 960,000 ล้านบาท และเกิดการใช้วัตถุดิบภายในประเทศมูลค่ากว่า 400,000 ล้านบาทต่อปี ทั้งนี้ ผลสำเร็จที่เกิดขึ้นแสดงให้เห็นถึงความเชื่อมั่นของนักลงทุนที่มีต่อนโยบายของรัฐบาลและบรรยากาศที่เอื้อต่อการลงทุน

ร่วมเดินหน้าประเทศไทย กับสำนักโฆษก สำนักเลขาธิการนายกรัฐมนตรี